PATVIRTINTA

Trakų r. Lentvario Motiejaus Šimelionio

gimnazijos direktoriaus

2017-08-29 įsakymu Nr. V-137

**MATERIALINIŲ PAŠALPŲ, VIENKARTINIŲ PINIGINIŲ IŠMOKŲ IR PREMIJŲ SKYRIMO TVARKOS APRAŠAS**

1. Šis tvarkos aprašas nustato materialinių pašalpų, vienkartiniųpiniginių išmokų ir premijųdarbuotojams skyrimo tvarką ir yra parengtas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą.

2. Darbuotojams gali būti skiriamos vienkartinės piniginės išmokos, materialinės pašalpos, premijos.

3. Vienkartines pinigines išmokas, materialines pašalpas ir premijas ir skiria:

3.1. gimnazijos direktoriui – savivaldybės meras;

3.2. gimnazijos darbuotojams – gimnazijos direktorius.

4. Vienkartinės piniginės išmokos, premijos ir materialinės pašalpos skiriamos gimnazijos direktoriaus įsakymais.

5. Vienkartinė piniginė išmoka ar premija darbuotojui neskiriama, jeigu per paskutinius 12 mėnesių paskirta (galioja) tarnybinė ar drausminė nuobauda.

6. Vienkartinės piniginės išmokos, materialinės pašalpos ir premijos skiriamos neviršijant darbo užmokesčiui skirtų gimnazijai lėšų.

**MATERIALINIŲ PAŠALPŲ SKYRIMAS**

7. Darbuotojams, gali būti skiriamos materialinės pašalpos:

7.1. esant sunkiai materialinei padėčiai dėl sunkios jų pačių ligos, šeimos narių ligos – iki 1 minimalios mėnesinės algos dydžio;

7.2. dėl stichinės nelaimės ar turto netekimo, – iki 1 minimalios mėnesinės algos dydžio;

7.3. mirus šeimos nariui (motinai, tėvui, sutuoktiniui, vaikui ar artimam giminaičiui (seseriai ar broliui) – iki 2 minimalių mėnesinių algų dydžio;

7.4. mirus darbuotojui – iki 2 minimalių mėnesinių algų dydžio materialinė pašalpa išmokama jo šeimos nariui ar asmeniui, organizuojančiam laidotuves ir pateikus mirties faktą patvirtinančius dokumentus.

8. Materialinė pašalpa skiriama, jeigu yra rašytinis prašymas ir pateikti tai patvirtinantys atitinkami dokumentai.

**VIENKARTINIŲ PINIGINIŲ IŠMOKŲ IR PREMIJŲ SKYRIMAS**

9. Darbuotojai gali būti skatinami vienkartinėmis piniginėmis išmokomis (iki 1 minimalios mėnesinės algos dydžio) ir premijomis (premijos dydis negali viršyti darbuotojui nustatytos pareiginės algos pastoviosios dalies dydžio):

9.1. labai gerai ar gerai įvertinus veiklą kalendoriniais metais;

9.2. labai gerą darbuotojo darbą per kalendorinius metus;

9.2. atlikus vienkartines, ypač svarbias, gimnazijos veiklai užduotis;

9.3. įstatymo nustatytų švenčių progomis;

9.4. gyvenimo metų jubiliejinių sukakčių progomis (50–mečio, 60–mečio ir t. t.);

9.5. darbuotojams išeinant į pensiją.

\_\_\_\_\_\_\_\_\_\_\_\_\_\_\_\_\_\_\_\_\_